แฉแท็กซี่แสบไม่เปลี่ยนพฤติกรรม
ประชาชนแห่ร้องเรียนสายไหม้ จี้คมนาคมคุมไม่อยู่แต่ให้ปรับราคา,นายธีระพงษ์ รอดประเสริฐ อธิบดีกรมการขนส่งทางบก เปิดเผยว่า กรมการขนส่งทางบกได้รับการร้องเรียนจากประชาชนที่ใช้บริการรถแท็กซี่ผ่านศูนย์คุ้มครองผู้โดยสารรถสาธารณะ 1584 ปีงบประมาณ 57 (วันที่ 1 ต.ค.56-30 ก.ย. 57) ทั้งสิ้น 34,319 ราย ความผิดส่วนใหญ่เป็นการปฏิเสธไม่รับผู้โดยสาร 12,504 ราย รองลงมาแสดงกิริยาวาจาไม่สุภาพ 4,735 ราย ขับรถประมาทน่าหวาดเสียว 4,048 ราย ไม่ส่งผู้โดยสารตามที่ตกลง 3,412 ราย และไม่ใช้มาตรค่าโดยสาร 2,432 ราย โดยกรมฯได้เรียกตัวผู้กระทำผิดมาสอบสวนข้อเท็จจริงและเปรียบเทียบปรับแล้ว 31,819 ราย หรือคิดเป็น 92.72% ที่เหลืออยู่ระหว่างเรียกตัวมาสอบสวน ข้อเท็จจริงเพื่อเปรียบเทียบปรับ,ส่วนการร้องเรียนปัญหารถโดยสารสาธารณะ ตามกฎหมายว่าด้วยการขนส่งทางบก มี 15,151 ราย ความผิดส่วนใหญ่มาจากขับรถประมาทหวาดเสียว 5,236 ราย ไม่หยุดรับ-ส่งผู้โดยสารที่ป้ายรถประจำทาง 2,399 ราย แสดงกิริยาวาจาไม่สุภาพ 2,196 ราย ให้ผู้โดยสารลงก่อนถึงจุดหมาย 745 ราย และ เก็บค่าโดยสารเกินอัตราที่กำหนด 574 ราย ซึ่งได้เรียกตัวผู้กระทำผิดมาสอบสวนข้อเท็จจริงและเปรียบเทียบปรับแล้ว 11,852 ราย หรือ 78.23% ที่เหลืออยู่ระหว่างเรียกตัวมาสอบสวน โดยผู้กระทำผิดนอกจากผู้ขับรถถูกเปรียบเทียบปรับแล้ว กรมการขนส่งทางบกยังนำข้อมูลมาพิจารณาในการต่ออายุใบอนุญาตประกอบการขนส่งด้วย,ทั้งนี้ กรมการขนส่งทางบกยังเพิ่มความเข้มงวดในการลงโทษรถแท็กซี่และรถโดยสารสาธารณะที่กระทำผิดเพิ่มเติม โดยนำมาตรการพักใช้ เพิกถอนใบอนุญาตขับรถสาธารณะที่กระทำผิด ซ้ำซากมาใช้ ตั้งแต่วันที่ 1 เม.ย.57 ที่ผ่านมา โดยแบ่งฐานความผิดออกเป็น 2 กลุ่ม ในกลุ่มมีความผิดร้ายแรงที่เมาสุรา หรือเสพยาเสพติด รวมทั้งขับรถในขณะหย่อนความสามารถได้มีการพักใช้-เพิกถอนใบอนุญาตในช่วง 6 เดือน (1 เม.ย.- 30 ต.ค.57) แล้ว 56 ราย เป็นรถแท็กซี่ 37 ราย รถตู้ 18 ราย ส่วนความผิดทั่วไป เช่น ไม่ใช้มาตรค่าโดยสาร, กิริยาวาจาไม่สุภาพ, ปฏิเสธไม่รับผู้โดยสาร หากพบการกระทำผิดครั้งที่ 1 ปรับไม่เกิน 1,000 บาท ครั้งที่ 2 ปรับ 1,000 บาทและพักใช้ใบอนุญาตขับรถ 7 วัน ครั้งที่ 3 ปรับ 1,000 บาท และพักใช้ใบอนุญาตขับรถ 15 วัน.
นายธีระพงษ์ รอดประเสริฐ อธิบดีกรมการขนส่งทางบก เปิดเผยว่า กรมการขนส่งทางบกได้รับการร้องเรียนจากประชาชนที่ใช้บริการรถแท็กซี่ผ่านศูนย์คุ้มครองผู้โดยสารรถสาธารณะ 1584
แท็กซี่,ร้องเรียน,ปฏิเสธไม่รับผู้โดยสาร,กิริยาวาจาไม่สุภาพ,ปรับราคา,ค่าโดยสาร,ลงโทษรถแท็กซี่,กระทำผิด,เพิกถอนใบอนุญาตขับรถ